**Литерарни конкурс „Мој смешни свет“**

**Име и презиме учесника**: Сара Стефановић

**Школа ученика**: ОШ,, Др Драган Херцог“, Београд

**Разред ученика**: 7. разред

**Име наставника**: Ивана Ковачевић

**Једна моја згода или незгода**

Сада ћу вам описати једну своју згоду или незгоду.

Једног дана када сам се пробудила требало је да напишем састав. Тог дана сам се спремала да пођем у школу. Када сам стигла, у школи су били сви моји другари. Ушли смо у учионицу. Наставница ме је прозвала и рекла да прочитам свој састав. Када сам читала, много сам грешила и добила сам јединицу. Морала сам да напишем други састав. Дошла сам из школе и почела одмах да пишем састав. Рекла сам себи да овај пут нећу имати грешке. Сутрадан сам спремила књиге и отишла у школу. Ушла сам у учионицу и дрхтала од страха. Сви у учионици су почели да се смеју и рекли ми да ћу добити поново јединицу. Почела сам да читам. Када сам прочитала цео састав мислила сам да га нисам добро прочитала и да наставница није задовољна. У том тренутку ме је погледала и рекла ми да сам добро урадила рад. Тада сам добила петицу. Наставница ми је рекла да је петица заслужена.

Изненада сам се пробудила. Схватила сам да је све само сан. Слатко сам се насмејала својој згоди или незгоди!